Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 134/13/6606	Lučenec, 14.7.2014
EEČ : 2-47-85-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.4.2013, spisová značka 1 Pv 134/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 01.03.2013 asi o 11.30 hodine v priestoroch Slovenskej pošty v obci Cinobaňa využil nepozornosť XXXXX, nar. XXXXX, ktorá stála pred priehradkou na vybavenie a z pravého vonkajšieho vrecka bundy, ktorú mala oblečenú, jej odcudzil mobilný telefón zn. XXXXX E 2550 IMEI 355170048394417 so SIM kartou s číslom 0944 563 941, čím XXXXX spôsobil odcudzením škodu vo výške 35,- € a poškodením SIM karty vo výške 10,- €.

Uznesením prokurátora Okresnej prokuratúry XXXXX zo dňa 30.4.2013, spisová značka 1 Pv 134/13/6606, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora Okresnej prokuratúry v Lučenci č. 1 Pv 134/13 zo dňa 30.04.2013, ktoré sa stalo právoplatným a vykonateľným dňa 13.05.2013 bolo podľa § 216 odsek 1 Trestného poriadku trestné stíhanie proti obvinenému XXXXX podmienečne zastavené s určením skúšobnej doby na 12 mesiacov. 

	Pretože dňa 13.05.2014 dvanásť mesačná skúšobná doba uplynula a obvinený XXXXX v priebehu jej lehoty viedol riadny život občana, nedopustil sa žiadneho trestného činu, priestupku alebo iného protiprávneho konania, bolo preto potrebné v zmysle § 217 odsek 1 Trestného poriadku vysloviť, že sa v skúšobnej dobe osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor